stanford-oval/wikipedia huggingface dataset:
סשה גריי
ביוגרפיה

נולדה בנורת' היילנדס, קליפורניה שבארצות הברית, למשפחה קתולית ממוצא יווני, בריטי, ופולני. אמה הייתה עובדת מדינה ואביה היה מכונאי. הוריה התגרשו כשהייתה בת 5, והיא גודלה בידי אמה, שנישאה בשנית בשנת 2000.
גריי עברה בין ארבעה תיכונים לפני שסיימה את לימודיה מאחר שלא הייתה מרוצה מאף אחד מהם. היא סיימה את לימודיה בגיל 17, שנה מוקדם מהרגיל. בשנת 2005 התחילה ללמוד במכללה ולמדה קולנוע, מחול ומשחק. החלה לעבוד וחסכה כסף כדי לעבור ללוס אנג'לס.
קריירה > כשחקנית פורנוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. פסקה.
במאי 2006 עברה גריי ללוס אנג'לס והחלה להופיע בסרטים פורנוגרפיים כשמלאו לה 18. בתחילה היא הופיעה תחת שם הבמה "אנה קארינה", על שם שחקנית הגל הצרפתי החדש, עד שאימצה את שם הבמה הנוכחי שלה. היא לקחה את השם "סשה" מסשה קוניצקו, חבר להקת KMFDM, ואת השם "גריי" מספרו של אוסקר ויילד, "תמונתו של דוריאן גריי". בשנת 2008 זכתה בפרס "שחקנית השנה" ו"סצנת המין האוראלי הטובה ביותר" בטקס פרסי ה-AVN (אנ'), והפכה לשחקנית הצעירה ביותר שזכתה בפרס זה. ב-2009, היא נבחרה למקום הראשון ברשימת "100 כוכבי הפורנו השווים ביותר" של מגזין גניסיס. בדצמבר אותה שנה ובאוקטובר 2010, הופיעה על שער מגזין פלייבוי. בינואר 2010, גריי הצטלמה בעירום לקמפיין של ארגון "אנשים למען יחס מוסרי לבעלי חיים" למען סירוס בעלי חיים.
בשנת 2011, היא הופיעה ברשימת "12 שחקני הפורנו הפופולרים ביותר" של רשת הטלוויזיה "CNBC". באפריל אותה שנה, הודיעה בפייסבוק על פרישתה מתחום סרטי הפורנוגרפיה, והצטלמה לסרטה האחרון כאשר היא בת 23.
גריי השתתפה בלמעלה מ-250 סרטי פורנוגרפיה בין השנים 2006 ל-2010. סצנות ישנות שצילמה המשיכו להופיע במסגרת סרטי אוספים גם לאחר פרישתה.
קריירה > לאחר פרישתה מהפורנוגרפיה

בשנת 2009, החלה לפלס את דרכה בעולם המשחק, כשהיא מופיעה בתפקיד הראשי בסרטו של סטיבן סודרברג, "חברה בתשלום". בנוסף ב-2009, כיכבה בסרט האימה הקנדי "Smash Cut". גריי הופיעה גם במספר הפקות עצמאיות, כמו "אני נמס איתך" בכיכובו של ג'רמי פיבן. ב-2014 כיכבה בסרט "חלונות פתוחים", לצד אלייז'ה ווד. ב-2014 שיחקה במותחן "הכתבנית" לצד קייטי קסידי.
ב-2010, גילמה את עצמה ב-6 פרקים בעונה השביעית של הסדרה "הפמליה" מבית HBO.
גריי חברה בלהקה האינדסטריאלית "aTelecine". בשנת 2011, הופיעה בקליפ של אמינם לשיר "Space Bound".
במרץ אותה שנה הוציאה ספר תמונות בשם "Neu Sex". ב-9 במאי 2013, הוציאה רומן אירוטי בשם "The Juliette Society".
גריי דגמנה עבור מעצב האופנה הצרפתי-יהודי מקס עזריה (אנ'), ועבור חברת האופנה האמריקאית אמריקן אפרל.
חיים אישיים

גריי מגדירה עצמה כביסקסואלית.
פילמוגרפיה > סרטים

| שנה | שם | תפקיד |
| --- | --- | --- |
| 2007 | הומו ארקטוס | נערת מערות |
| 2007 | Broken | עצמה |
| 2008 | 9 to 5: Days in Porn | דוקומנטרי |
| 2008 | Circa '82 | עצמה |
| 2009 | חברה בתשלום (The Girlfriend Experience) | צ'לסי / כריסטין |
| 2009 | Smash Cut | אפריל כרסון |
| 2009 | This Ain't Star Trek XXX | צ'אנדרה |
| 2009 | Seinfeld: A XXX Parody' | עצמה |
| 2009 | Sexpo Australia (2009) | דוקומנטרי |
| 2010 | Quit | קופאית |
| 2010 | The New Erotic: Art Sex Revolution | דוקומנטרי |
| 2011 | I Melt With You | רייבן |
| 2011 | Membunuh: Murder | רוח |
| 2012 | The Girl from the Naked Eye | לנה |
| 2012 | מה תעדיף | איימי |
| 2012 | Inferno: A Linda Lovelace Story | פאולה |
| 2014 | חלונות פתוחים | ג'יל גודרד |
| 2014 | The Scribbler | באני |
| 2017 | Black Licorice | עצמה |
פילמוגרפיה > סדרות טלוויזיה

| שנה | סדרה | תפקיד | הערות |
| --- | --- | --- | --- |
| 2009 | Porn: Business of Pleasure | דוקומנטרי | פרק אחד |
| 2009 | James Gunn's PG Porn | טריסיאה סקרוטי | Roadside Ass-istance |
| 2010 | הפמליה | עצמה | 6 פרקים |
| 2013 | Sexy NSA Commercial | עצמה | פרק אחד |
| 2013 | Durch die Nacht mit ... | דוקומנטרי | עצמה |
| 2018 | Into the Dark | תקליטנית מסיבה | פרק פיילוט |
| 2020 | Grey Area | עצמה/מארחת | תוכנית אירוח |
פילמוגרפיה > וידאו קליפים

| שנה | שם | תפקיד | אמן |
| --- | --- | --- | --- |
| 2007 | Superchrist | רקדנית | The Smashing Pumpkins |
| 2008 | Birthday Girl | נערת יום הולדת | דה רוטס |
| 2011 | Space Bound | נערה | אמינם |
| 2014 | Toxic | נבלית | דייוויד ג'יי |
פילמוגרפיה > משחקי וידאו

| שנה | כותר | תפקיד | הערות |
| --- | --- | --- | --- |
| 2011 | Saints Row: The Third | ויולה דווינטר | דיבוב |
| 2015 | Saints Row: Gat Out of Hell | ויולה דווינטר | דיבוב |
| 2023 | Cyberpunk 2077: Phantom Liberty | אש | דיבוב |
ספרים שכתבה

Neü Sex, הוצאת VICE Books‏, 2011, ISBN 978-1-57687-556-8 (191 עמודים) (דף הספר באתר "גוגל ספרים" )
The Juliette Society, הוצאת Grand Central Publishing‏, 2013, ISBN 978-0-75155-158-7 (384 עמודים) (דף הספר באתר "גוגל ספרים" )
The Juliette Society, Book II: The Janus Chamber, הוצאת Cleis Press‏, 2016, ISBN 978-1-62778-180-0 (288 עמודים) (דף הספר באתר "גוגל ספרים" )
The Juliette Society, Book III: The Mismade Girl, הוצאת Cleis Press‏, 2018, ISBN 978-1-62778-182-4 (216 עמודים) (דף הספר באתר "גוגל ספרים" )
הערות שוליים

↑  Henares, Quark (בפברואר 2015). "Sasha Grey: What I've Learned". Esquire. נבדק ב-20 במרץ 2019. {{cite web}}:  (עזרה)
↑  'Broken' Movie Release Party hosted by Tera Patrick and Dave Navarro at Bordello Bar, באתר Contactmusic.com, ‏‏11 באוקטובר 2007 (באנגלית)
↑  קוגה, 'Circa '82' Release Party @ Hyperion Tavern, באתר Laist, ‏‏24 ביוני 2008 (באנגלית) (ארכיון)
↑  קווין פטריאה, Sasha Grey Talks Sexpo Australia, באתר Archive.org, ‏דצמבר 2009 (באנגלית)
↑  Quit - Dick Rude 2009, באתר festivalgenius.com, ‏‏24 באפריל 2010 (באנגלית)
↑  The New Erotic: Art Sex Revolution, באתר AllMovie, ‏‏3 באוקטובר 2011 (באנגלית)
↑  אנדרו מרשל, Big in Jakarta, מגזין טיים, ‏3 באוקטובר 2011 (באנגלית)
↑  רוגר אברט, Who can shout the f-word the most?, באתר Rogerebert, ‏‏13 ביוני 2012 (באנגלית)
↑  פיאונהב, Malin Akerman Doubts Linda Lovelace Film INFERNO Will Ever Be Made, באתר FilmoFilia.com, ‏‏30 באפריל 2012 (באנגלית)
↑  Inferno: A Linda Lovelace Story, באתר Filmstarts.de, ‏‏2012 (בגרמנית)
↑  כריס האריס, Sasha Grey and Danny Trejo Star in Arthouse Thriller 'China Test Girls', באתר hyperbeast.com, ‏‏23 במאי 2017 (באנגלית)
↑   Sasha Grey Excerpt from CNBC's Porn: Business of Pleasure, ראיון בערוץ "CNBC", באתר יוטיוב (אורך: 2:46), 15 ביולי 2009
↑   Toxic, בביצוע דיוויד ג'., אדריאן ה. ודה וונדס, וידאו קליפ של השיר בערוץ "דיוויד ג'. האסקינס", באתר יוטיוב (אורך: 4:11), 15 באפריל 2014
↑  בלייר הרטר, Comic-Con 2011 Saints Row 3 Trailer and Sasha Grey, באתר archive.com, ‏‏13 ביוני 2013 (באנגלית)
↑   ציוץ של סשה גריי ברשת החברתית אקס (טוויטר), 15 באוקטובר 2022
| --- | --- |
בקרת זהויות :  PLWABN: 9810603025205606  BIBSYS: 13054310  BNC: 000903541  BNE: XX5057446  BnF: cb162260722 (data)  GND: 1012115852  ISNI: 0000 0001 1938 4276  LCCN: no2009176412  MusicBrainz: 2a33d974-ad9e-4b51-917e-fb9397bf82c6  NKC: mzk2015890722  NLG: 321538  NSK: 000630792  NTA: 362847452  RERO: 02-A024328639  SUDOC: 143869345  VIAF: 102999400   WorldCat (עם VIAF): 102999400
תעתוע (כטב"ם)

תעתוע (בשמו המלא באנגלית: IAI Ghost Rotary Mini UAS) הוא כטב"מ בתצורת מסוק, מתוצרת התעשייה האווירית לישראל. משקלו ארבעה קילוגרמים, והוא נועד לספק לכוחות לוחמים תמונה מודיעינית בזמן אמת בשטח בנוי. ה"תעתוע" נועד, בין היתר, לסייר לפני כוחות הנמצאים בפעילות ביטחון שוטף (בט"ש) ולהעביר צילומים של מוקשים ומכשולים אחרים המונחים על הציר או בצדו.
ה"תעתוע" נוחת וממריא אנכית, ומסוגל לבצע טיסה וריחוף תוך שמירה אוטומטית על מיקום וגובה. יש לו חתימה אקוסטית נמוכה ויכולת שהייה באוויר של כחצי שעה. הוא בעל יכולת נשיאה של מטע"ד (מטען ייעודי) לתצפית יום או לילה – ציוד צילום חוזי אלקטרו-אופטי.
"התעשייה האווירית" חשפה את ה"תעתוע" במסגרת השתתפותה בתערוכת AUVSI בוושינגטון, באוגוסט 2011.
נתונים טכניים

מקור הנתונים שלהלן:
משקל המראה מרבי – 4 ק"ג / 9 lbs
זמן שהייה מרבי – 30 דקות
מהירות תפעול – 0–35 קשר / כ-65 קמ"ש
אורך – 145 ס"מ (106 ס"מ במצב מקופל)
רוחב – 75 ס"מ (11 ס"מ במצב מקופל)
הערות שוליים

1 2 3 4 5 6 7 8 9 10 11  Ghost Rotary Mini UAS, באתר "התעשייה האווירית לישראל" (באנגלית), אורכב בארכיון האינטרנט, ב-4 בנובמבר 2013.
↑  Yaakov Katz, Israel unveils new ‘Ghost’ UAV, The Jerusalem Post, February 23, 2011 (באנגלית)
↑  IAI Unveils the Ghost – a Miniature UAV For Special Operations, Defense Update, ‏August 8, 2011 (באנגלית)
↑  IAI to unveil "GHOST", a Rotary Mini UAV System at AUVSI's Unmanned Systems North America, באתר "התעשייה האווירית לישראל", 9 באוגוסט 2011 (באנגלית), אורכב בארכיון האינטרנט ב-28 בינואר 2015.
ביאורים

↑  Intelligence, Surveillance and Reconnaissance – מודיעין, מעקב וסיור.
↑  Ghost Rotary Mini UAS (Unmanned Aircraft System)‏ – מערכת כלי טיס בעל כנף־סובבת בלתי מאוישת זעירה "רוח רפאים" (Ghost).
| כלי טיס מתוצרת התעשייה האווירית לישראל |
| --- | --- | --- |
| מטוסי קרב | נשר • כפיר • נמר • אריה • לביא • F/A-259 סטרייקר |  |
| מטוסים צבאיים | ערבה •  סי-סקאן • צוקית |  |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |  |
| כטב"מים | בירד-איי • I-View |  |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |  |
| חימוש משוטט | הארפי • הארופ • ברקן ירוק |  |
| טילים | שביט (משגר לוויינים) • יריחו • להט • נמרוד • ברק 8 • ברק MX • גבריאל • לורה • חץ 2 • חץ 3 • חץ 4 • ג'אמפר • SkySniper • (אנ') Wind Demon |  |
עין סיניא

| --- | --- |

 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 תאריך ייסוד:  לפני 1556
 שטח:  2.404 קמ"ר
 גובה:  759 מטרים
 אוכלוסייה:  ‏
  ‑ בכפר:  711 (2007)
 קואורדינטות:  31°58′20″N 35°13′41″E﻿ / ﻿31.97225°N 35.2280166°E﻿ / 31.97225; 35.2280166
 אזור זמן:  UTC +2
 http://www.einsinya.net
  מפת מיקום  מפה מפורטת   (למפת דרום השומרון מוגדלת) עין סיניא(למפת דרום השומרון רגילה) עין סיניא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין סיניא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין סיניא  he tabBackground:;tabBorder:#aaa;defaultTab:0;
עין סיניא (בערבית: عين سينيا) הוא כפר פלסטיני, הנמצא צפונית לרמאללה, כ-3 ק"מ מצפון לבית אל, ב"שטח B" שבשליטה אזרחית של הרשות הפלסטינית. בכפר כ-750 תושבים מוסלמים, המתפרנסים בעיקר מחקלאות. בכפר גדלים עצי תות ואגוז מלך הנדירים יחסית באזור, בנוסף לעצי זית רבים. סביבת הכפר עשירה במעיינות ובאתר האינטרנט שלו נמנים 12 מעיינות.
אוכלוסייה

במקור משנת 1556 מוזכר הכפר כקטן בכפרים שבשליטת השייח' של בני זייד (بني زيد). במפקד האוכלוסין של 1922 נמנו בכפר 114 איש, באותה שנה נבנה גם מבנה מסגד הכפר. במפקד האוכלוסין של 1931 נמנו בכפר 59 בתים מיושבים ב-288 נפשות, מהם 13 נוצרים והשאר מוסלמים. בסקר הכפרים 1945 בארץ ישראל צוין מספר תושבי הכפר כ-330 ושטחו נרשם כ-2,791 דונם, מתוכם 67 דונם של אדמה ציבורית.
חלק ניכר מהאוכלוסייה נמלט מהכפר בעקבות מלחמת ששת הימים (1967) ורק ב-1982 חזרה אוכלוסיית הכפר לגודלה בשנת 1945. במפקד שערכה הרשות הפלסטינית ב-1997 נמנו 553 תושבים, 52.3% מתוכם פליטים ממקומות אחרים ולא תושבים בעלי היסטוריה בכפר. ב-1998 הורחב ושופץ מבנה המסגד ונבנה צריח בגובה 15 מטרים. עשור מאוחר יותר נמנו 711 תושבים. בית הספר של הכפר, שנחנך ב-1960 משרת את יישובי הסביבה.
לקריאה נוספת

הפרק "בית יעקב" בספר יומן אישי מאת משה שרת, הוצאת מעריב 1978, כרך ז', עמ' 1957–1988
הערות שוליים

↑  Singer, Amy (1994), Palestinian Peasants and Ottoman Officials: Rural Administration Around Sixteenth-Century Jerusalem, Cambridge University Press,  p.77, ISBN 0521476798
↑  Census of Palestine 1931. Population of villages, towns and administrative areas, Jerusalem, 1932 באתר ה- Internet Archives , עמוד 49
↑  הדאווי, סקר הכפרים, עמוד 64
↑  פרסום של לשכת הסטטיסטיקה הפלסטינית
↑  מפקד לשכת הסטטיסטיקה של הרשות הפלסטינית, 2007, עמוד 113
↑  יהודה שרת באתר "זמרשת"
↑  פרטים ביוגרפיים על ציונה רבאו והתייחסותה לימי ילדותה בעין סיניא ראו בספרה בתל- אביב על החולות (מסדה, רמת גן) 1973.
↑  אתר העמותה למורשת משה שרת
↑  משפ' שרתוק חזרה לעין סיניה, דבר, 24 ביולי 1967
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007582048305171 
פרסומת לשמן של משפחת שרתוק בעין סיניא, עיתון השקפה 1907
גונסאלו וייאר

גונסאלו וייאר דל פראיילה (בספרדית: Gonzalo Villar del Fraile; נולד ב-23 במרץ 1998) הוא כדורגלן ספרדי המשחק בעמדת הקשר בגרנדה.
קריירת מועדונים > קריירה מוקדמת

וייאר נולד במורסיה, ספרד ושיחק כנער במועדון הכדורגל אלצ'ה. ב-4 בינואר 2015, בעודו בן 16 בלבד, הוא ערך את הופעת הבכורה שלו בקבוצת המילואים הבוגרת של אלצ'ה, כאשר נכנס כמחליף במחצית השנייה במסגרת הפסד הבית 3–0 לסנט אנדראו בליגה הספרדית השלישית.
ב-28 באוגוסט 2015, וייאר חתם בשורות ולנסיה עבור סכום של כ-175 אלף אירו והצטרף ישירות למחלקת הנוער של הקבוצה. הוא התקדם לקבוצת המילואים של ולנסיה לפני עונת 18–2017, כשהוא הפך לשחקן הרכב של המאמן באותה התקופה, לובוסלב פנב, ואף זכה לכבוש את שער הבכורה שלו במדי העטלפים בניצחון הבית 1–4 ב-26 באוגוסט 2017.
קריירת מועדונים > אלצ'ה

ב-9 ביולי 2018, וייאר חזר לאלצ'ה, הפעם לקבוצה הבוגרת, ששיחקה בליגה הספרדית השנייה. את הופעת הבכורה שלו במדי הקבוצה הבוגרת ערך ב-18 באוגוסט במסגרת תיקו ביתי מאופס נגד גרנדה. את שערו הראשון בקריירת הבוגרים שלו כבש ב-24 בנובמבר 2019, כאשר הוא היה אחראי לכיבוש השער השלישי של קבוצתו בתיקו החוץ 3–3 נגד מאלגה.
קריירת מועדונים > רומא

ב-29 בינואר 2020, וייאר יצא לראשונה בקריירה שלו מחוץ לגבולות ספרד, זאת מאחר שהוא חתם ברומא האיטלקית לחוזה של ארבע וחצי שנים. רומא שילמה ארבע מיליון אירו כדי להשלים את מעברו לשורותיה, כולל בונוס אפשרי של מיליון אירו אשר תלוי בביצועיו. את הופעת הבכורה שלו בסרייה א' ערך ב-15 בפברואר כמחליפו של דייגו פרוטי בהפסד החוץ 2–1 לאטאלנטה.
ב-13 בינואר 2022 הושאל לחטאפה עד לסיום העונה.
ב-8 באוגוסט 2022 הושאל לעונה אחת לסמפדוריה.
הערות שוליים

↑  רומא משלימה את מעברו של גונסאלו וייאר
↑  גונסאלו וייאר מושאל לסמפדוריה
מורסיה (עיר)

מורסיה (בספרדית: Murcia, הגייה: [murθjaˈ]) היא עיר הבירה של הקהילה האוטונומית של אזור מורסיה בספרד. בעיר עצמה, השוכנת על גדות נהר הסגורה, חיים כ-470 אלף תושבים, ובאזור המטרופוליני כולו כ-670 אלף. בשנים האחרונות גדלה אוכלוסיית מורסיה בקצב מהיר מאוד.
השם היהודי-ספרדי מרציאנו או מורסיאנו (Murciano) מיוחס לעיר זו.
העיר משמשת בעיקר כמרכז אדמיניסטרטיבי ומסחרי. השטחים סביב לה מושקים במי הנהר ומשמשים לחקלאות. כמו כן נמצאים בסביבה מכרות בדיל ומפעלים שונים.
במורסיה יש בניינים רבים בסגנון המורי. האתרים הבולטים בעיר:
האוניברסיטה (Universidad de Murcia)
הקזינו של מורסיה, בניין עם השפעות מוסלמיות בולטות
הקתדרלה על שם מריה הקדושה, נבנתה במאה ה-14 ושוחזרה במאה ה-18.
מוזיאון סלסיו, המציג את עבודותיו של הפסל המקומי בן המאה ה-18 פרנסיסקו סלסיו (אנ')
חגיגות השבוע הקדוש (השבוע האחרון בחיי ישו, המסתיים בחג הפסחא) במורסיה מפורסמות בכל ספרד. במהלך החגיגות, נוהגים תושבי העיר להוציא מהמוזיאונים את פסליו של סלסיו המתארים את הפסיון של ישו ולצעוד איתם ברחבי העיר, כאשר הם מקושטים בפרחים ובנרות. העיר מפורסמת גם במיניאטורות עבודת יד של תמונת לידת ישו.
היסטוריה

מורסיה הוקמה בשנת 825 על ידי אמיר קורדובה עבד אל-רחמן השני. השם מורסיה (مرسية) נגזר משורש ערבי שמשמעותו "קבוע" או "יציב". העיר הייתה בירת ח'ליפות קורדובה, ומאוחר יותר בירת הטאיפה של מורסיה. מלך אראגון חיימה הראשון כבש אותה בשנת 1266 ומסר אותה לידי מלך קסטיליה, אלפונסו העשירי.
מורסיה הייתה בירת אזור שכלל בנוסף לפרובינציית מורסיה גם את פרובינציית אלבסטה של היום. ב-1982 נקבעה כעיר הבירה של הקהילה האוטונומית מורסיה הכוללת את פרובינציית מורסיה בלבד.
סמדר יערון

| --- | --- |

 לידה:  17 ביוני 1956 (בת 68) פתח תקווה, ישראל 
 מדינה:  ישראל 
 מקום לימודים:  אוניברסיטת תל אביב 
 פרופיל ב-IMDb
 
סמדר יערון (נולדה ב-17 ביוני 1956) היא שחקנית, מוזיקאית, רקדנית ויוצרת רב תחומית.
ביוגרפיה

נולדה בפתח תקווה.
בשנת 1976 סיימה לימודי תיאטרון חברתי באוניברסיטת ת"א.
בשנת 1985 הייתה בין מייסדי המרכז לתיאטרון עכו, והיה אחת ממובילות המרכז.
בתחילת דרכה יצרה בתיאטרון זה בהשראת מנחי האנסמבל של המרכז: נטע פלוצקי, דוד מעיין, אמיר אוריין ורפאל גולדווסר.
בשנים 1994-1995 השתלמה בהודו בריקודים מקודשים ומדיטציות בתנועה.
יוצרת ושחקנית בהפקות תיאטרון:
משפט האלמנה עם הרוח, הנסיך הקטן, וינה פראג, תופים (1985), זיכרונות דור שני בחיק העיר העתיקה (1988), ארבייט מאכט פריי מטויטלנד אירופה (1991), מופע מחול סופי, פסטיבל עכו (1993), חלום ערבי (1996), האנתולוגיה, פסטיבל ציריך (1997), האנתולוגיה, פסטיבל דו אומן (1999), תפילה, פסטיבל עכו (2001), ערב שירה עברית פלסטינית "מקודשת בדם", פסטיבל עכו (2002), ליל כלולות, פסטיבל ישראל (2002), ישראלה שלמה, פסטיבל ישראל (2003), משאלה מכוכב, פסטיבל ברלין ופסטיבל עכו (2005), המקדש החסר, אוניברסיטת חיפה (2006), בוערת - סמדר יערון שרה, פסטיבל אינטימה דאנס (2006), פוליטאה - עבודת שולחן, פסטיבל עכו (2006), דור ההמשך - היצירה השנייה, תיאטרונטו (2007), מות הדרוויש, פסטיבל אינטימה דאנס (2008).
שחקנית בהפקות קולנוע וטלוויזיה:
1994 אל תגעו לי בשואה. בימוי: אשר טללים
1995 בלגן. קואופרודוקציה גרמניה ישראל. בימוי: אנדריאס וייל
2004 גינונים אירופאים, בימוי: חוני המעגל
2006 שנת אפס. בימוי: יוסף פיצ`חדזה
2006 מישהו לרוץ איתו. בימוי: עודד דוידוב
2007 עץ לימון. בימוי: ערן ריקליס
2007 האקס המיתולוגי. ערוץ 2. בימוי: סיגל אבין
2007 מסכים. ערוץ יס ישראלי. בימוי: סיוון ארבל
2008 על קצות האצבעות. ערוץ 2. בימוי:גל זייד
פרסים ומלגות
1988 פרס השחקנית המצטיינת, "זיכרונות דור שני בחיק העיר העתיקה", פסטיבל עכו.
1991 פרס השחקנית המצטיינת ופרס ההצגה ליצירה "ארבייט מאכט פריי", פסטיבל עכו.
1992 פרס מאיר מרגלית לשחקנית.
1993 פרס ההצגה הטובה ביותר ליצירה "ארבייט מאכט פריי", פסטיבל המבורג
1994 מלגת השתלמות מקרן שרת, לימודים בהודו.
1994 פרס הסרט התיעודי הטוב ביותר, "אל תגעו לי בשואה".
1996 פרס השחקנית המצטיינת בפסטיבל הבינלאומי לתיאטרון ציריך, שווייץ.
1996 פרס ההצגה ליצירהחלום ערבי, פסטיבל עכו.
1999 פרס ההצגה ליצירה "האנתולוגיה", פסטיבל דו אומן בתל אביב.
ב-1991 זכתה לציון לשבח על משחקה בהצגה "ארבייט מאכט פריי" בבימוי דודי מעיין. ב-1998 זכתה בציון לשבח על משחקה בהצגה "זיכרונות דור שני בחיק העיר העתיקה".[דרושה הבהרה]
בין השנים 2008–2012 ניהלה אמנותית את פסטיבל עכו לתיאטרון ישראלי אחר וכן, את "החממה למחול" הפעילה במסגרת זו. בשנת 2012 ניהלה אמנותית את פסטיבל "ניסוי כלים" בתל אביב.
יערון מכשירה שחקנים בשפת העבודה של תיאטרון עכו במכללת הגליל המערבי ובמסגרות שונות.
זכתה בפרס לנדאו לתיאטרון ב-2010. ב-2012 הוענק לה פרס המבצעת בטקס "קיפוד הזהב", על יצירתה "אום מוחמד".
פרס מפעל חיים של קיפוד הזהב ב-2018 מנימוקי הפרס:
יערון נמנית בין היוצרים המובילים של תיאטרון הפרינג' בארץ ובין התורמים החשובים ביותר לקידומו. בקריירה ארוכת השנים שלה, פעלה סמדר ללא לאות להתקרבות אמנותית בין יהודים לערבים ולהעמדה של דור חדש של יוצרים צעירים, אותם הכניסה בנדיבות אל רזי השפה האמנותית הייחודית שיצרה
ביוגרפיה > חיים אישיים

הייתה נשואה בעבר לדודי מעיין, שנמנה יחד איתה בין מייסדי תיאטרון עכו ומאוחר יותר ייסד את מרכז שלומי לתיאטרון אלטרנטיבי.
כיום נמצאת בזוגיות עם המוזיקאי נתי אורנן, אותו הכירה במהלך הצילומים לסרט "מופע החיים של גוטל בוטל" בו גילמה את אמו של גוטל בוטל.
היא בחרה שלא להביא ילדים לעולם.
הערות שוליים

↑  אורין ויינברג, הטרדות מיניות, חופש הביטוי, אהבה וכסף: זוכי פרס קיפוד הזהב, באתר ynet, 18 בנובמבר 2018
↑  מירית קושניר-סטרומצה, פרובוקציות, עירום ובוטוקס: פרס "קיפוד הזהב" לשחקנית סמדר יערון, באתר mynet‏ ראש העין, 1 בינואר 2019
| --- | --- |
בקרת זהויות :  NLI: 987007435806505171  BnF: cb15580172h (data)  GND: 1061934209  ISNI: 0000 0000 0261 1711  VIAF: 71712271   WorldCat (עם VIAF): 71712271
סטודיו אייץ' בי

| --- | --- |

 בית ספר למשחק
 על שם:  הרברט ברגהוף 
 תקופת הפעילות:  1945–הווה (כ־80 שנה) 
 מייסדים:  הרברט ברגהוף 
 מיקום
 מדינה:  ארצות הברית ארצות הברית
 קואורדינטות:  40°44′10″N 74°00′27″W﻿ / ﻿40.73621551258°N 74.007376885794°W﻿ / 40.73621551258; -74.007376885794
 www.hbstudio.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיסטודיו אייץ' בי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיסטודיו אייץ' בי(למפת מנהטן רגילה) סטודיו אייץ' בי(למפת מנהטן מוגדלת) סטודיו אייץ' בי
 
סטודיו אייץ' בי (באנגלית: HB Studio או Herbert Berghof Studio) הוא בית ספר המציע לימוד מקצועי באמנויות הבמה.
פעילות

סטודיו אייץ' בי נוסד ב-1945 על ידי הרברט ברגהוף ושוכן בגריניץ' וילג', ניו יורק.
תוכנית הלימודים שלו כוללת שעורים במגוון תחומים, בכללם משחק, בימוי, מחזאות, תסריטאות, מחזות זמר, תנועה ומחול, תיאטרון בובות, לימוד מבטאים, וניתוח סצנות. שיעורים מסוימים מותנים בעמידה באודישנים.
ב-1948 אוטה האגן הצטרפה לסטודיו כשותפתו האמנותית של ברגהוף, והשניים נישאו כעבור עשר שנים. שיעורי האמן שלה הובילה לכתיבת ספריה Respect for Acting ו-A Challenge for the Actor.
ב-2010, ‏HB Studio ייסדו את מכון האגן. שמציע תוכנית מלאה בגישה פרקטית של אמנות המשחק שמבוססת על כיתות האמן של אוטה האגן.
מחול אירובי

מחול אירובי על מדרגה
מחול אירובי הוא פעילות אירובית המתבצעת על ידי תנועות וצעדים מעולם המחול והתנועה ולצלילי מוזיקה, בדרך כלל כספורט פנאי.
פעילות אירובית היא פעילות גופנית המתבצעת על ידי קבוצות שרירים גדולות, בתנועה מחזורית, בעצימות תת-מרבית ולזמן ממושך ברצף, שמטרתה שיפור סיבולת אירובית (סיבולת לב-ריאה).
היסטוריה

בשנת 1969, ג'קי סורנסון, אשת טייס אמריקאי, רקדנית ומורה לריקוד בנתה שיעור המורכב מתרגילי התעמלות וצעדי ריקוד בליווי מוזיקלי על מנת לספק פעילות לנשות הטייסים בבסיס. מספר שנים לאחר מכן ג'יין פונדה, שחקנית מפורסמת, הפכה לתומכת נלהבת של התחום, ופתחה סטודיו משלה ולימדה בו.
עשור מאוחר יותר, נוספה לתחום המחול האירובי המדרגה האירובית. ג’ין מילר, אתלטית מקצועית ומדריכת מחול אירובי, אשר סבלה מפציעה בברך, ניסתה לשקם את ברכיה על ידי אימון על המדרגות האחוריות בביתה אשר באטלנטה, ג’ורג’יה (ארצות הברית). כך נולד הרעיון לאימון במחול אירובי על מדרגה.
מאז ועד היום, עבר תחום המחול האירובי שינויים ושיפורים רבים. בין השאר עבודה על משטח מיוחד הבולם זעזועים, תוספת של נעליים מיוחדות לאימון האירובי ועוד.
כיום, כמעט בכל מכון כושר קיים סטודיו המיועד לשיעורי אירובי שונים וזהו אחד מענפי ספורט הפנאי הפופולריים ביותר.
ראו גם

ספינינג
ריקוד על עמוד
זומבה
רובר הראשון, רוזן פלנדריה

| --- | --- |

 לידה:  1035
 פטירה:  13 באוקטובר 1093 (בגיל 58 בערך) Torhout, בלגיה 
 מקום קבורה:  Collégiale Saint-Pierre de Cassel 
 בן או בת זוג:  גרטרוד מסקסוניה (1063–?) 
 
רובר הראשון (Robert I;‏ סביבות 1029 – 13 באוקטובר 1093) היה רוזן פלנדריה משנת 1071 עד מותו ב-1093. בשנת 1068 התחתן רובר עם גרטרוד מסקסוניה, בתו של ברנרד השני, דוכס סקסוניה.
היסטוריה

רובר היה בנו הצעיר של בלדווין החמישי, רוזן פלנדריה ואדל מצרפת, רוזנת פלנדריה. אחיו היה בלדווין השישי, רוזן פלנדריה קודם. בירושה, נתן אחיו את רוזנות פלנדריה לבנו הבכור, ארנולף השלישי, רוזן פלנדריה ואת רוזנות אנו לבנו הצעיר, בלדווין השני, רוזן אנו. רובר התנגד לירושה והביס את אחיינו ארנולף השלישי, רוזן פלנדריה בקרב קאסל (1071). בעקבות מות ארנולף בקרב קיבל רובר את הרוזנות של פלנדריה.
ילדים

רובר השני, רוזן פלנדריה
אדלה מפלנדריה
טוטל הקטר

| --- | --- |

 מידע כללי
 מאת:  גרטרוד קראמפטון(אנ')
 סוגה:  ספר ילדים
 הוצאה
 תאריך הוצאה:  1945
 הוצאה בעברית
 תרגום:  לא תורגם
טוטל הקטר (באנגלית: Tootle the Engine) הוא ספר ילדים מאת גרטרוד קראמפטון(אנ') שיצא לאור בשנת 1945, והיה לרב-מכר.
עלילה

טוטל הוא קטר קטן הפוקד את "בית הספר לקטרים", כדי ללמוד ולהיות קטר גדול. חלומו הוא לשרת בקו הרכבת ניו יורק — שיקגו. בין היתר, מכשירים את טוטל להוביל קרונות מסעדה בקצב אחיד, על מנת שחלילה לא ישפך המרק החם על הנוסעים. הוא גם מתודרך שלמראה דגלים אדומים מחויב כל קטר לעצור. כמו כן, מורים לו שחייב הוא לנוע אך ורק על המסילה. אל לו לסטות ממנה בשום תנאי.
באחד הימים כשנותר ללא השגחה, מתפתה טוטל לסטות מן המסילה. הוא מבקש להתחרות בסוס שפגש ולהיווכח מי מהם יגיע ראשון ליעד שיקבע. הפרחים הנאים מושכים את לבו, והוא מטייל בשדות וקוטף אותם להנאתו. גם להוט היה לרדוף אחר פרפרים, עד כי את שיעורי הבית שלו הזניח כליל.
על מנת למנוע ממנו לסטות מדרך הישר, מתכנסים כל אנשי העיר והוגים תוכנית מחוכמת, שכולם נוטלים בה חלק. בפעם הבאה, כשהקטר הקטן יורד מהפסים כדי לשוטט בשדות האהובים עליו, חוסמים דגלים אדומים את דרכו בכל אשר יפנה, עד שהוא מבטיח לא לעזוב עוד לעולם את המסילה.